Aarhuus Stifts-Tidende, 1836-08-01
Den jydske Stænderforsamling har, som bekjendt, optaget de fleste og vigtigste af de private Propositioner, som af Østifternes Forsamling ere gjorte til Gjenstand for Petitioner til Hs. M. Kongen, og dette kan ikke andet end bifaldes. For det Første vindes derved, at Sagen faaer en større Vægt hos Regjeringen, naar begge Rigets Forsamlinger indgive Andragender i samme Anledning. Vel er det saa langt fra, at dette kan ansees nødvendigt, for at Kongen vil lade en Sag overveie af vedk. Regjeringscollegium, at det tvertimod er vitterligt, at det allerede, i Anledning af flere af de af Østifternes Forsamling indgivne Petitioner, er befalet, at de fornødne Lovudkast skulle udarbeides og forelægges en følgende Forsamling til Betænkning. Men i Henseende til de Gjenstande, der kunne have større Vanskelighed ved at finde Indgang hos Regjeringen, maa det dog ansees meget ønskeligt, at de fra begge Stænderforsamlinger foredrages Regjeringen, og at Nødvendigheden af en Forandring i Lovgivningen med lige Styrke fremstilles af dem Begge. Dernæst har det den gode Følge, at Sagen, allerede forinden den gjøres til Gjenstand for Regjerings collegiernes Overveielse, belyses fra flere Sider, og at Mænd fra alle Rigets Provindser faae Leilighed tilat yttre sig over samme. Den første af private Sager som begge Forsamlinger have gjort til Gjenstand, for Overveielse er Sagen om Tallotteriets Ophævelse, som i dem Begge har havt næsten samme Skjebne. En Petition herom fremkom i begge Forsamlinger, i Øestifternes af Proc. Haagen, og i den jydske af Oberst Brock. Begge disse Hædersmænd udtalte sig med lige Styrke mod Tallotteriet, idet den Første i Særdeleshed yttrede: "at Staten, som ellers paa det strengeste forbyder Hazardspil, selv begunstiger det fordærveligste af alle Spil, og forbeholder sig et Monopol, der bringer Armod og Elendighed overden, som lader sig friste, der demoraliser Nationen og fremavler Forbrydelser." J begge Forsamlinger nedsattes Committeer til denne Sags Overveielse, i Roeskilde eenstemmigen, i den jydske med 42 St. mod 10. Begge Committeer indstillede eenstemmig, at Forsamlingen vilde andrage paa at Tallotteriet aldeles maatte ophæves." J begge Forsamlinger udtalte alle de Medlemmer som yttrede sig i Sagen, paa det stærkeste imod Tallotteriet, og Alle erkjendte det for et moralsk Onde, som burde udryddes, Men i Begge blev det ogsaa af flere yttret, at den finantsielle Nød var saa stor, at det ikke var at formode, at Staten kunde undvære dette Monopol der demoraliserer Nationen og fremavler Forbrydelser. Da det derefter kom til Stykket, blev Resultatet ogsaa i begge Fors. det samme. J Begge lod man Sagen falde, og besluttede ingen Petition at indgive. Dog maa vil sige til Ære for den Roeskildske Forsamling, at det kun var een eneste Stemme som her gjorde Udslaget, idet 32 stemmede for og 33 imod en Petitions Indgivelse, hvorimod i den jydske Forsamling 39 erklærede sig imod en Petition og kun 14 for en saadann. Lad da Staten endnu i nogle Aar, begunstige dette fordærveligste af alle Spil og give daglig Stof og Næring for Spillesygen. Længe vil det dog ikke kunne vare. Den offentlige Mening har altfor stærkt udtalt sig derimod, til at vi ikke roligt skulde kunne stole paa, at denne Sag vil paany blive optagen i enhver følgende Forsamling, og at de Deputerede, der interessere sig for denne Sag, ikke ville hvile, førend Stænderne have frembaaret det Ønske for Kongens Throne, som enhver oplyst Borger nærer, at Staten ikke længer maa søge sig Jndtægt paa en Maade, der, som Haagen i sin Petion siger, er saa uværdig, at neppe nogen retsindig Borger kunde ønske at samle Formue paa en saadan." Kun Eet maae vi med Beklagelse udtale i denne Sag, og det er, at den jydske Stænderforsamling saa Lidet har opfyldt Folkets Forventninger. Det kan ikke være blevet denne Forsamlingens Medlemmer ubekjendt, hvor meget det almindelig blev misbilliget, at den Roeskildske Forsamling, der eenstemmig reiste sig for en Committees Nedsættelse i Sagen, ikke værdigede den nogen Jndstilling til Kongen, og hvor lidet den heri har udtalt det oplyste Folks Ønske. Desto meere havde man Grund til at haabe, at den jydske Forsamling vilde vogt sig for et lignende Misgreb. Og see, det er ikke med een Stemmes Overvægt, at den forkaster Sagen, men det er med 39 imod 14, altsaa næsten med det tredobbelte Antal af Stemmer. Hvad spaaer dette os ikke for Udfaldet de vigtigere Sager, i Sagen om Stænderforhandlinger nes Offentlighed, i Finantssagen og Trykkefrihedssagen.